Onnettomuus tarjolla
Onnettomuus tarjolla. Pari minutia sen jälkeen kuin suomalaisen normalilyseon oppilaat eilen k:lo 3 j. pp. olivat koulusta lähteneet laukesi kivenporauspanos vastapäätä olevan Haglundin talon pihalla sillä seurauksella, että kiviä lensi sisään ikkunoista kolmannen ja viidennen luokan huoneisin. Joukossa oli niin suuriakin kiviä, että särkivät erään ikkunan keskipuun. Muuten särkyi 12 ikkunalasia aivan pieniksi sirpaleiksi ja sakeasti tuli huoneisin kivejä ja lasipalasia. Onneksi olivat, kuten jo mainittiin, oppilaat poissa. Jos panos olisi lauennut muutamia minuteja ennen, olisivat oppilaat olleet luokalla, ja silloin olisivat seuraukset varmaankin ikävämmät.</div>

Lähde 
 Lähde: Uusi Suometar 21.2.1890 sivu 3

Anonyymi
Helsinki
Koulu
Onnettomuudet
Uusi Suometar
1890